
הכנסת העשרים
מושב שני
<פרוטוקול מס' 328>
מישיבת ועדת הכספים
יום שני, י"ח באדר ב התשע"ו (28 במרץ 2016), שעה 12:30
<סדר היום:>
<צירוף עובדי הביקורת במשרד מבקר המדינה לקרן לרווחת הגמלאים>
נכחו:

<חברי הוועדה:> 
משה גפני – היו"ר

<מוזמנים:> 
	מיקי אושיצקי
	–
	סגן מנהל מינהלת הגמלאות, משרד האוצר

	חזי שעיה
	–
	סמנכ"ל משרד מבקר המדינה

	מתן גוטמן
	–
	ראש מטה מנכ"ל, משרד מבקר המדינה

	רחלי בן ארי סקעת
	–
	סגנית נשיא, לשכת יועצי המס

	חובב ינאי
	–
	משקיף, המשמר החברתי

	שאול בשור
	–
	משקיף, המשמר החברתי


לרשימת השדלנים שנכחו בדיון – ראו בקישור זה.

<ייעוץ משפטי: >
שגית אפיק
<מנהל/ת הוועדה:>
טמיר כהן
<רישום פרלמנטרי:>
אירית שלהבת
<צירוף עובדי הביקורת במשרד מבקר המדינה לקרן לרווחת הגמלאים>
היו"ר משה גפני:

הסעיף הבא בסדר היום הוא צירוף עובדי הביקורת במשרד מבקר המדינה לקרן לרווחת הגמלאים.

יש מכתב של ניסנקורן. יש מכתב של מבקר המדינה אלי, שהוא גם מודה לי וגם מודיע שמשרד מבקר המדינה מעוניין להחיל את ההסכם, ושנחתם בין משרד האוצר להסתדרות. הוא כתב גם לאבי ניסנקורן. אבי ניסנקורן כותב למבקר המדינה: "הצוותים המקצועיים מטעמכם יפעלו בתיאום עם נציגי ההסתדרות בביצוע האמור בו".

אני מבקש לאשר את מה שהחלטנו, שעובדי הביקורת במשרד מבקר המדינה יהיו חלק מן ההסכם לגבי הקרן לרווחת הגמלאים. אז קודם כול אני מבקש להצביע על זה. 

מי בעד? מי נגד? מי נמנע?

הצבעה

בעד – 1
נגד – אין 

נמנעים – אין

ההצעה לצירוף עובדי הביקורת במשרד מבקר המדינה לקרן לרווחת הגמלאים, נתקבלה. 

<היו"ר משה גפני:>
ועדת הכספים תומכת בהכללת גמלאים עובדי הביקורת במשרד מבקר המדינה בקרן לרווחת הגמלאים ופונה להסתדרות ולמשרד מבקר המדינה לחתום על ההסכם הזה, כמו שאר הגמלאים שנמצאים גם בקרב עובדי המדינה וגם בקרב עובדי שירות הביטחון: המשטרה, הצבא וכל מה שאישרנו בחוקים שנלוו לעניין הזה. זה מאושר. גם הגמלאים עובדי משרד מבקר המדינה ייכנסו לקרן לרווחת הגמלאים. 

<חזי שעיה:>
שהתשלום יהיה דרך מינהלת הגמלאות. 

<היו"ר משה גפני:>
כן, ברור. אם זה מאושר בהסכם עם ההסתדרות אז כמו כל העובדים, זה נכנס למינהלת הגמלאות. 

<חזי שעיה:>
תודה רבה. 

<מיקי אושיצקי:>
אני סגן מנהל מינהלת הגמלאות. רציתי להגיד למען הסדר הטוב שזה באמת כפוף להסכם, כפי שאדוני אמר, שעדיין לא קיים ולא נחתם.

<היו"ר משה גפני:>
הוא ייחתם. ועדת הכספים החליטה שהיא תומכת בעניין הזה. יש הסכמה גם של ההסתדרות וגם של מבקר המדינה. אני מבקש שיחתמו על ההסכם במהרה ושזה ייכנס למינהל הגמלאות. אני מבקש לעדכן את הוועדה. 

תודה רבה. אני מכריז על הפסקה עד השעה 13:00. 

<הישיבה ננעלה בשעה 12:35.>

